pythainlp/thai-wiki-dataset-v4 huggingface dataset:
มงกุฎพระราชินีแมรี

มงกุฎพระราชินีแมรี  เป็นมงกุฎพระอัครมเหสีของสมเด็จพระราชินีแมรีในสมเด็จพระเจ้าจอร์จที่ 5 มงกุฎองค์นี้ถูกสร้างขึ้นสำหรับพระราชพิธีบรมราชาภิเษกในปี ค.ศ. 1911
รูปแบบ.
มงกุฎองค์นี้สร้างโดยบริษัทการ์ราร์ด แอนด์ โค ตัวเรือนทำด้วยเงิน และทองคำ ประดับด้วยเพชรกว่า 2,200 เม็ด รวมถึงเพชรโคอินัวร์ และเพชรคูลลิแนน 3 และคูลลิแนน 4 ปราศจากรัตนชาติอื่น ๆ ต่อมาในปีค.ศ. 1914 ได้ถูกถอดออกเปลี่ยนเป็นคริสตัลแทน ตัวเรือนประกอบด้วยส่วนโค้งจำนวน 4 โค้ง (8 ก้าน) ซึ่งแล่นไปรวมอยู่บนยอดซึ่งประดับด้วยลูกโลกฝังเพชรซึ่งเป็นฐานของกางเขนประดับตรงกลางด้วยเพชรคูลลิแนน 3 ทรงหยดน้ำ โดยนำแบบก้านโค้งมาจากมงกุฎพระราชินีอเล็กซานดรา ซึ่งจะแตกต่างจากมงกุฎราชาภิเษกองค์อื่น ๆ คือสามารถถอดประกอบส่วนโค้ง เพื่อสามารถสวมเป็นมงกุฎแบบไม่มียอดได้ (Circlet) ด้านในของมงกุฎกรุด้วยผ้ากำมะหยี่สีม่วงเข้ม และกรุขอบด้วยขนเออร์มิน
อัญมณีต่าง ๆ ส่วนใหญ่ของมงกุฎองค์นี้ถูกนำมาใช้ในปีค.ศ. 1937 ในพระราชพิธีบรมราชาภิเษกของสมเด็จพระราชินีเอลิซาเบธ พระมเหสีของพระราชโอรสของพระองค์ ซึ่งต่อมาคือสมเด็จพระเจ้าจอร์จที่ 6 แห่งสหราชอาณาจักร ซึ่งในระหว่างพระราชพิธีนั้น สมเด็จพระราชินีแมรี (พระราชชนนี) ทรงมงกุฎองค์นี้แบบไม่มียอดร่วมพระราชพิธีด้วย และต่อมาในรัชสมัยของพระราชนัดดาของพระองค์ คือ สมเด็จพระราชินีนาถเอลิซาเบธที่ 2 สมเด็จพระราชินีแมรี (พระอัยยิกา) ก็ยังทรงมงกุฎองค์นี้แบบย่ออยู่อย่างเสมอในพระราชพิธีต่าง ๆ และหลังจากเสด็จสวรรคตในปี ค.ศ. 1953 มงกุฎองค์นี้ก็ยังไม่ถูกทรงอีกเลย จนกระทั่งถูกสวมอีกครั้ง (อัญมณีสำคัญ ๆ ถูกแทนที่ด้วยคริสตัล) ในงานรัฐพิธีเลี้ยงพระกระยาหารค่ำโดยดัชเชสแห่งคอร์นวอลล์ ในพระบรมราชานุญาตเป็นกรณีพิเศษของสมเด็จพระราชินีนาถเอลิซาเบธที่ 2
มงกุฎองค์นี้นั้นได้อยู่ในพระราชพินัยกรรมของพระองค์ โดยทรงพระราชทานให้สมเด็จพระราชินีเอลิซาเบธ พระราชชนนี และในปัจจุบันได้ตกทอดเป็นพระราชสมบัติส่วนพระองค์ของสมเด็จพระราชินีนาถเอลิซาเบธที่ 2 แห่งสหราชอาณาจักร
โดยในวันพิธีราชาภิเษกของสมเด็จพระเจ้าชาลส์ที่ 3 เมื่อวันที่ 6 พฤษภาคม ค.ศ. 2023 สมเด็จพระราชินีคามิลล่า ได้ทรงเลือกสวมมงกุฎพระราชินีแมรี่ในพิธีเพื่อให้เป็นไปตามพระราชประสงค์ของสมเด็จพระเจ้าชาลส์ที่ 3 ซึ่งแต่เดิมจะมีการสร้างขึ้นใหม่ในทุกรัชสมัย อย่างเช่น มงกุฎพระราชินีเอล็กซานดรา มงกุฎพระราชินีเอลิซาเบธ เป็นต้น
ธนนท์ จำเริญ

ธนนท์ จำเริญ (เกิด 4 มีนาคม พ.ศ. 2539) ชื่อเล่น นนท์ เป็นศิลปินชาวไทย เป็นผู้ชนะรายการประกวดร้องเพลง 2 รายการ ได้แก่ "เดอะวอยซ์ไทยแลนด์ ฤดูกาลที่ 1" และ "The Mask Singer หน้ากากนักร้อง ฤดูกาลที่ 4" ในนาม "หน้ากากเป็ดน้อย" 
ประวัติ.
ธนนท์ จำเริญ เป็นบุตรคนสุดท้องของครอบครัว และมีพี่ชาย 1 คน จบการศึกษาระดับประถมศึกษาถึงมัธยมศึกษาตอนต้นที่โรงเรียนเทศบาลบ้านสามกอง จ.ภูเก็ต จากนั้นเข้าศึกษาต่อระดับมัธยมศึกษาปีที่ 4 ที่ โรงเรียนสตรีภูเก็ต จ.ภูเก็ต ภายหลังจบการแข่งขันรายการเดอะวอยซ์ไทยแลนด์ ธนนท์ย้ายมาศึกษาต่อในระดับชั้นมัธยมศึกษาปีที่ 4 ที่ โรงเรียนสารสาสน์พิทยา กรุงเทพฯ ในปี พ.ศ. 2556 จบการศึกษา มหาวิทยาลัยกรุงเทพ คณะนิเทศศาสตร์ สาขาวิทยุกระจายเสียงและวิทยุโทรทัศน์ 
นนท์ ธนนท์ เริ่มร้องเพลงมาตั้งแต่วัยเด็ก ในระดับประถมศึกษา เป็นนักร้องประจำวงลูกทุ่งสามกองซุปเปอร์แดนซ์ โรงเรียนเทศบาลบ้านสามกอง จ.ภูเก็ต ช่วงอายุ 11 ขวบ (ชั้นประถมศึกษาปีที่ 5) เคยออกรายการ "ตีสิบ" ช่วงดันดารา "รู้เสียง ไม่รู้หน้า" ครั้งนั้นได้ร้องเพลง "ฮักกันบ่ได้ดอก" ในช่วงมัธยมศึกษาตอนต้น ธนนท์เริ่มหัดร้องเพลงแนวป็อป และเล่นกลองเป็นงานอดิเรก โดยรวมตัวตั้งวงดนตรี (วง Sicma, Limit, Ballad และ Rifle) กับเพื่อน ๆ ในจังหวัดภูเก็ตเพื่อแสดงและแข่งขันตามงานประกวดต่าง ๆ ปี 2554 วง Sicma ชนะเลิศการประกวด Music Contest AIDs Project ที่จัดขึ้นเป็นปีแรกที่จังหวัดภูเก็ต 
พ.ศ. 2555 นนท์ได้ประกวดในรายการร้องเพลง "เดอะวอยซ์ไทยแลนด์ ฤดูกาลที่ 1" โดยเข้าเป็นลูกทีมของโค้ชก้อง - สหรัถ สังคปรีชา และได้รับรางวัลชนะเลิศ และเริ่มเข้าสู่วงการบันเทิง
ต่อมาในปี พ.ศ. 2561 นนท์ได้ประกวดในรายการร้องเพลงอีกรายการ คือ "The Mask Singer หน้ากากนักร้อง ฤดูกาลที่ 4" โดยสวม "หน้ากากเป็ดน้อย" และได้รับรางวัลชนะเลิศเป็นรายการที่ 2
วันที่ 1 สิงหาคม พ.ศ. 2565 นนท์มีอัลบั้มแรกชื่อว่า Cigarette Candy & Vanilla Sky มีทั้งหมด 12 เพลง
ระหว่างวันที่ 4–9 ตุลาคม พ.ศ. 2565 ธนนท์ได้ร่วมขึ้นแสดงในคอนเสิร์ต "Jaymart Group Presents หมู่ 2" ของอุดม แต้พานิช ที่ทรู ไอคอน ฮอลล์ ศูนย์การค้าไอคอนสยาม
ทัศนะส่วนตัว.
ธนนท์ เคยแสดงความคิดเห็นเกี่ยวกับการระบาดทั่วของโควิด-19 ในประเทศไทยท่ามกลางการประท้วงในประเทศไทย พ.ศ. 2563–2564 โดยได้เปรียบเทียบสถานการณ์การเมืองในเวลานั้นว่าเหมือนเกาหลีเหนือ และมีการจัดการเหมือนอินเดีย
คำแสง สีนนทอง

คำแสง สีนนทอง เป็นนักเขียนชาวลาว ใช้นามปากกาว่า ส. สีนนทอง เกิดเมื่อ 20 สิงหาคม พ.ศ. 2491 ที่เมืองหัวเมือง แขวงหัวพัน ในครอบครัวชาวไทแดง บิดามารดามีอาชีพทำนา ต่อมาได้อพยพมาอยู่ที่เมืองคำ แขวงเชียงขวาง เขาร่วมเป็นพลเรือนปฏิวัติใน พ.ศ. 2507 ขณะอายุได้ 16 ปี ต่อมาได้เป็นครูสอนวิชาเลขคณิตและสังคมศึกษาใน พ.ศ. 2510 จน พ.ศ. 2526 จึงสำเร็จการศึกษาจากโรงเรียนสร้างครูเวียงจันทน์ขั้นสูง (ปัจจุบันคือมหาวิทยาลัยแห่งชาติ) และได้เป็นศึกษาธิการเมืองคำ แขวงเชียงขวาง
เนื่องจากคำแสงเป็นผู้สนใจในการเขียนหนังสือ จึงย้ายเข้ามาเวียงจันทน์ใน พ.ศ. 2541 และลาออกจากราชการใน พ.ศ. 2544 เพื่อเป็นนักเขียนอย่างจริงจัง ปัจจุบันมีผลงานนวนิยาย 9 เรื่อง เรื่องสั้น 138 เรื่อง โดยผลงานที่โดดเด่นได้แก่ นวนิยายเรื่อง “"ไฟดับไม่สิ้นแสง"” ชนะเลิศรางวัลสินไซ เมื่อ พ.ศ. 2548 และได้รับรางวัลซีไรต์เมื่อ พ.ศ. 2552 นวนิยายเรื่อง “"เพื่อนผู้สืบทอด"” ได้รางวัลชนะเลิศในการประกวดวรรณกรรมวันประวัติศาสตร์ลาว- เวียดนาม
นาราชา สุวิทย์

นาราชา สุวิทย์ (7 มกราคม พ.ศ. 2512 – 19 พฤษภาคม พ.ศ. 2559) ชื่อเล่น โด่ง อดีตนักธุรกิจและนักการเมืองชาวไทย อดีตสมาชิกสภาผู้แทนราษฎรจังหวัดสงขลา 2 สมัย
ประวัติ.
นาราชา เกิดเมื่อวันที่ 7 มกราคม พ.ศ. 2512 เป็นบุตรพันตำรวจโทวิจิตร นางปรีชา สุวิทย์ สำเร็จการศึกษาปริญญาตรี จาก Osmania University ประเทศอินเดีย และปริญญาโท MBA Southeasteron University ประเทศอังกฤษ
นาราชา ถึงแก่อนิจกรรมด้วยโรคไวรัสขึ้นสมองเมื่อวันที่ 19 พฤษภาคม พ.ศ. 2559 ณ โรงพยาบาลหาดใหญ่ หลังเข้ารับการรักษาตัวนาน 21 วัน และทำพิธีฝังตามหลักศาสนาอิสลามที่สุสานคลองต่ำ อำเภอหาดใหญ่ จังหวัดสงขลา
งานการเมือง.
นาราชา ลงสมัครรับเลือกตั้งสมาชิกสภาผู้แทนราษฎรครั้งแรกในปี พ.ศ. 2548 สังกัดพรรคประชาธิปัตย์ ซึ่งได้รับเลือกตั้งเป็นครั้งแรก และได้รับเลือกตั้งรวม 2 สมัย แต่ในการเลือกตั้งในปี พ.ศ. 2554 นาราชา มิได้ถูกพรรคประชาธิปัตย์เสนอชื่อให้ลงเลือกตั้ง จึงได้ลาออกจากพรรค และหันไปร่วมงานกับพรรคเพื่อไทย แต่ไม่ได้ลงเลือกตั้งเอง แต่ได้ช่วยหาเสียงให้น้องชาย คือ อัศวิน สุวิทย์ ซึ่งต้องแข่งกับคู่แข่งคนสำคัญจากพรรคประชาธิปัตย์ คือ ศิริโชค โสภา รวมถึงตัวผู้เป็นพ่อ วิจิตร สุวิทย์ ซึ่งลงในระบบบัญชีรายชื่อ แต่ปรากฏว่าไม่ได้รับเลือกตั้งทั้งคู่ จากนั้นจึงได้วางมือทางการเมืองและได้หันไปทำธุรกิจอยู่ที่กรุงเทพมหานคร
สมาชิกสภาผู้แทนราษฎร.
นาราชา สุวิทย์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
อรัญญา พงศ์ภัณฑารักษ์

อรัญญา พงศ์ภัณฑารักษ์ หรือ ติ๊ดตี่ เกิดเมื่อ 21 ธันวาคม พ.ศ. 2511 เป็นนักแสดงและนางแบบชาวไทย 
ประวัติ.
อรัญญา พงศ์ภัณฑารักษ์ หรือ ติ๊ดตี่ เป็นนักแสดงและนางแบบชาวไทย คุณติ๊ดตี่เป็นลูกคนที่ 2 ในจำนวนลูกๆทั้งหมด 5 คน ของครอบครัวพงศ์ภัณฑารักษ์โดยเธอมี พี่สาว 1 คน และน้องชาย 3 คน
เข้าสู่วงการบันเทิงจากการชักชวน ของบริษัทฟาร์อีส ที่เห็นความน่ารักของเธอและขอถ่ายรูแเก็บไว้ในช่วงที่เธอกำลังศึกษาอยู่ระดับชั้น ปวช ปี 1โดยคุณติ๊ดตี่มีผลงานชิ้นแรกในฐานะนางแบบวัยรุ่น
ในปี 2535 ผลงานอัลบั้มเพลง ในฐานะสมาชิกวงแครอท ในสังกัดนิธิทัศน์ โดยวงแครอทมีผลงานเพลงในชื่ออัลบั้มว่า แครอทกำลัง 3 จากผลการสร้างสรรค์
อาดอลฟ์ ซักซ์

อ็องตวน-โฌแซ็ฟ "อาดอลฟ์" ซักซ์ (6 พฤศจิกายน ค.ศ. 1814 – ราว 7 กุมภาพันธ์ ค.ศ. 1894) เป็นนักดนตรีเป่าฟลุตและคลาริเนตและนักออกแบบเครื่องดนตรี ชาวเบลเยียม เป็นที่รู้จักจากการคิดค้นเครื่องดนตรี แซกโซโฟน , แซ็กฮอร์น และ แซ็กทูบา ซึ่งคือเครื่องดนตรี ทรอมโบน ในปัจจุบัน 
ประวัติ.
วัยเด็ก.
อ็องตวน-โฌแซ็ฟ ซักซ์ เกิดในเมือง ดิโนง , เบลเยี่ยม มีชื่อแรกเกิดว่า อ็องตวน ภายหลังบิดาของเขา ชาร์ล โจเซฟ แซกซ์  ได้เปลี่ยนชื่อให้เป็นอาดอล์ฟในวัยรุ่น บิดาของเขาเป็นนักดนตรีเป่าฟลุตและคลาริเนตโดยชาร์ลอีกทั้งโรงงานประดิษฐ์เครื่องดนตรีจำพวกเครื่องลมไม้และทองเหลืออยู่บริเวณเมืองดินานท์ บิดาและมารดาของเขาเป็นนักออกแบบเครื่องดนตรี , ซึ่งเป็นคนคิดค้นแตรทองเหลือที่พัฒนามาหลายรูปแบบ , อาดอล์ฟเริ่มต้นทำเครื่องดนตรีของตัวเองในช่วงวัยแรกรุ่น , เขาเริ่มต้นด้วยการนำเครื่องฟลุตและคลาริเนตในวัยเพียง 15. ปี , ต่อมาเขาได้ทำการแสดงโชว์เกี่ยวกับเครื่องดนตรีทั้งสองชิ้นที่วิทยาลัยรอยัลบรัสเซลส์  
ผลงานการประดิษฐ์.
หลังการลาออกจากโรงเรียน , ซักซ์ได้ทดลองออกแบบเครื่องดนตรี และพ่อแม่ก็ช่วยเหลือด้วยการออกค่าใช้จ่ายสำหรับดนตรี , เครื่องดนตรีชิ้นแรกที่เขาพัฒนาจนมีความสำคัญอย่าง "เบสคลาริเน็ต" โดยเขาขึ้นจดสิทธิบัตรในวัยเพียง 24 ปี ซักส์ได้ย้ายที่อยู่อาศัยใน ปารีส เมื่อปี ค.ศ. 1841 อย่างถาวร และเริ่มต้นสำหรับการออกแบบเครื่องดนตรีชิ้นใหม่ โดยจัดแสดงโชว์ในปารีสเมื่อราวปี 1844 ซึ่งเป็นที่ปิด-เปิดสำหรับแตรเดี่ยว แต่อย่างไรก็ตามเขาก็ไม่ได้คิดค้นเครื่องดนตรีนั้น จากเครื่องดนตรีออกแบบของซักซ์ทำให้เขาประสบความสำเร็จอย่างมาก โดยต่อมาคือเครื่องดนตรีที่เขาคิดค้น ”แซ็กฮอร์น” มีระดับเสียงทั้งหมด 7 รูปแบบ , และนำไปสู่การคิดค้นเครื่องดนตรี ”ฟลูเกิลฮอร์น” โดยปกติแล้วแซ็กฮอร์น มักจะใช้ในซิมโฟนิคแบนด์  และ ออร์เคสตรา แซ็กฮอร์น ยังมีรากฐานมาสู่เครื่องดนตรี ยูโฟเนียม ในปัจจุบัน
อันฟอร์กิฟเว่น (2007)

อันฟอร์กิฟเว่น (2007)  เป็นรายการเพย์-เพอร์-วิว มวยปล้ำอาชีพของเวิลด์เรสต์ลิงเอ็นเตอร์เทนเมนต์ ที่จัดหลังศึกใหญ่ ซัมเมอร์สแลม (2007) จัดเมื่อวันที่ 16 กันยายน ค.ศ. 2007 ณ สนาม FedExForum ในเมืองเมมพริส, รัฐเทนเนสซี สหรัฐอเมริกา โดยแสดงนักมวยปล้ำจากรอว์ ,สแมคดาวน์ และอีซีดับเบิลยู โดยจัดเป็นครั้งที่ 11 ของศึกอันฟอร์กิฟเว่น
ละเมียน บุณยะมาน

ร้อยเอก ละเมียน บุณยะมาน (19 ธันวาคม พ.ศ. 2462 - 26 มกราคม พ.ศ. 2551) อดีตสมาชิกสภาผู้แทนราษฎรจังหวัดสงขลา และอดีตสมาชิกวุฒิสภา
ประวัติ.
ร้อยเอก ละเมียน บุณยะมาน เกิดเมื่อวันที่ 19 ธันวาคม พ.ศ. 2462 สำเร็จการศึกษาปริญญาตรี จาก โรงเรียนนายร้อยพระจุลจอมเกล้า และ นิติศาสตรบัณฑิต จาก มหาวิทยาลัยธรรมศาสตร์ สมรสกับนางรัชนี บุณยะมาน
งานการเมือง.
ร้อยเอก ละเมียน บุณยะมาน ลงเลือกตั้งสมาชิกสภาผู้แทนราษฎร ครั้งแรกใน พ.ศ. 2519 สังกัดพรรคชาติไทย และได้รับเลือกตั้งเพียงครั้งเดียว 
ต่อมาได้รับการแต่งตั้งให้เป็น สมาชิกวุฒิสภา ตั้งแต่ พ.ศ. 2522 ถึง พ.ศ. 2534
สมาชิกสภาผู้แทนราษฎร.
ร้อยเอก ละเมียน บุณยะมาน ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ถึงแก่อนิจกรรม.
ร้อยเอก ละเมียน บุณยะมาน เสียชีวิต เมื่อวันที่ 26 มกราคม พ.ศ. 2551 สิริอายุ 88 ปี
หวน มุตตาหารัช

ร้อยตำรวจเอก หวน มุตตาหารัช (8 เมษายน พ.ศ. 2446 - 13 กุมภาพันธ์ พ.ศ. 2530) อดีตสมาชิกสภาผู้แทนราษฎรจังหวัดสงขลา และอดีตที่ปรึกษาพรรคประชาธิปัตย์
ประวัติ.
ร้อยตำรวจเอกหวน มุตตาหารัช เกิดเมื่อวันที่ 8 เมษายน พ.ศ. 2446 เป็นบุตรของนายช่วย และ นางเพรา มุตตาหารัช สำเร็จการศึกษาปริญญาตรี จาก โรงเรียนนายร้อยพระจุลจอมเกล้า และ นิติศาสตรบัณฑิต จาก มหาวิทยาลัยธรรมศาสตร์
ร้อยตำรวจเอกหวน มุตตาหารัช เสียชีวิต เมื่อวันที่ 13 กุมภาพันธ์ พ.ศ. 2530 สิริอายุ 83 ปี
การทำงาน.
พ.ศ. 2476-2482 ดำรงตำแหน่งอักษรเลข ทำหน้าที่เลขานุการของผู้ว่าราชการจังหวัดสงขลา หลังจากนั้นมาเป็นปลัดอำเภอเมือง 
ต่อมาทางราชการโอนไปเป็นตำรวจ เพราะก่อนนั้นมีหน้าที่จับกุม ไม่ได้สอบสวน หน้าที่สอบสวนเป็นของอำเภอ ซึ่งส่วนใหญ่จบมาทางกฎหมาย เมื่อโอนไปเป็นตำรวจได้ยศ ร.ต.ต. ทำหน้าที่สอบสวน
คดีต่างๆ ประจำสถานีตำรวจแหลมทราย สงขลา
จนกระทั่งเมื่อเกิดสงครามมหาเอเชียบูรพาเมื่อ พ.ศ. 2484 ย้ายไปประจำการที่สถานีตำรวจอำเภอเบตง ในช่วงสงครามโลกครั้งที่สอง ร้อยตำรวจเอกหวนได้เข้าร่วมสงครามมหาเอเชียบูรพา นำกำลังเข้าต่อต้านกองทัพอังกฤษบริเวณชายแดนอำเภอเบตง กระทั่งได้รับสมญาว่าเป็น “วีรบุรุษเบตง” เพราะติดอยู่บนภูเขาหลายวัน จนทางราชการจำหน่ายชื่อสาบสูญ แต่ต่อมาก็กลับมาได้
ต่อมา ก็ได้ย้ายไปรับตำแหน่งรองผู้กำกับ ได้ยศร้อยตำรวจเอกที่ จังหวัดยะลา ต่อมาไม่นานก็ได้รับคำสั่งให้ไปเป็นนายตำรวจประจำรัฐตรังกานู 
พ.ศ. 2486 กลับไปเป็นนายอำเภอแว้ง จังหวัดนราธิวาส ต่อมา ย้ายมาเป็นนายอำเภอสะเดา 
พ.ศ. 2490 เมื่อถูกย้ายมาดำรงตำแหน่งนายอำเภอระโนด จึงได้ขอลาออกจากราชการในวันที่ 10 ธันวาคม 2490
งานการเมือง.
ร้อยตำรวจเอกหวน ลงเลือกตั้งสมาชิกสภาผู้แทนราษฎร ครั้งแรกใน พ.ศ. 2491 และได้รับเลือกตั้งเพียงครั้งเดียว 
สมาชิกสภาผู้แทนราษฎร.
ร้อยตำรวจเอกหวน มุตตาหารัช ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การ์โลส มอนซอน

การ์โลส โรเก มอนซอน นักมวยสากลชาวอาร์เจนตินา
ประวัติ.
มอนซอนเริ่มชกมวยสากลอาชีพเมื่อ พ.ศ. 2506 และชกแพ้ในการชกช่วงแรกระหว่าง พ.ศ. 2506 – 2507 เท่านั้น หลังจากนั้น ไม่เคยชกแพ้ใครอีกเลย มอนซอนเริ่มจากได้ครองแชมป์อาร์เจนตินารุ่นมิดเดิลเวท แชมป์อเมริกาใต้รุ่นมิดเดิลเวท ก่อนจะชิงแชมป์โลกรุ่นมิดเดิลเวท ชนะทีเคโอ จิโอวานนี เบนเวนูตี ยก 12 จากนั้น ชกป้องกันแชมป์โลกไว้ได้ติดต่อกันถึง 14 ครั้ง ซึ่งเป็นสถิติสูงสุดของรุ่นมิดเดิลเวท หลังจากป้องกันแชมป์ครั้งที่ 14 มอนซอนได้ประกาศสละแชมป์และแขวนนวมไปเมื่อ 29 สิงหาคม พ.ศ. 2520 เขาได้รับการยกย่องให้เข้าสู่หอเกียรติยศเมื่อ พ.ศ. 2526 
ชีวิตครอบครัวของมอนซอนหลังแขวนนวมไม่ประสบความสำเร็จนัก เขาหย่าจากภรรยาคนแรกใน พ.ศ. 2521 และแต่งงานใหม่ใน พ.ศ. 2522 หลังจากนั้น เขามักมีข่าวเกี่ยวกับการใช้ความรุนแรง ทำร้ายภรรยา ต่อมา ใน พ.ศ. 2532 เขาถูกจับในคดีฆาตกรรมและถูกตัดสินจำคุก 11 ปี ต่อมา ใน พ.ศ. 2538 เขาได้รับอนุญาตจากเรือนจำให้กลับไปเยี่ยมครอบครัว และประสบอุบัติเหตุเสียชีวิตขณะเดินทางกลับ เมื่อ 8 มกราคม พ.ศ. 2538
เปรม รุจิเรข

พันตำรวจโท เปรม รุจิเรข (28 พฤษภาคม พ.ศ. 2472 – 13 ธันวาคม พ.ศ. 2558) อดีตสมาชิกสภาผู้แทนราษฎรจังหวัดสงขลา
ประวัติ.
พันตำรวจโทเปรม รุจิเรข เกิดเมื่อวันที่ 28 พฤษภาคม พ.ศ. 2472 จบการศึกษาระดับมัธยมศึกษาตอนต้นจาก โรงเรียนมหาวชิราวุธ จังหวัดสงขลา มัธยมศึกษาตอนปลายจากโรงเรียนเตรียมอุดมศึกษา ปริญญาตรี นิติศาสตรบัณฑิต จาก มหาวิทยาลัยธรรมศาสตร์
พันตำรวจโทเปรม รุจิเรข เสียชีวิตที่โรงพยาบาลจุฬาลงกรณ์ เมื่อวันที่ 13 ธันวาคม พ.ศ. 2558 สิริอายุรวม 86 ปี มีพิธีพระราชทานเพลิงศพเมื่อวันที่ 19 ธันวาคม พ.ศ. 2559 ณ วัดธาตุทอง
งานการเมือง.
อดีตเคยรับราชการตำรวจ ต่อมาลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2526 สังกัดพรรคกิจสังคม และได้รับเลือกตั้งเพียงครั้งเดียว 
สมาชิกสภาผู้แทนราษฎร.
พันตำรวจโทเปรม รุจิเรข ได้รับการเลือกตั้งเป็นสมาชิกสภาผู้แทนราษฎรมาสมัยเดียว คือ
มงกุฎพระราชินีอเดลเลด

มงกุฎพระราชินีอเดลเลด  คือมงกุฎพระอัครมเหสีของสมเด็จพระราชินีอเดลเลด พระอัครมเหสีในสมเด็จพระเจ้าวิลเลียมที่ 4 มงกุฎองค์นี้ถูกสร้างขึ้นเพื่อใช้ในพระราชพิธีบรมราชาภิเษกในปี ค.ศ. 1831 และหลังจากนั้นไม่นานก็ได้ถูกถอดเพชรและอัญมณีออกทั้งหมด และไม่เคยถูกสวมอีกเลยจนกระทั่งเสด็จสวรรคต 
ประวัติ.
นับตั้งแต่ปี ค.ศ. 1690 เป็นต้นมา พระอัครมเหสีแห่งราชอาณาจักรอังกฤษ และสหราชอาณาจักร นั้นจะต้องผ่านพิธีสวมมงกุฎโดยใช้มงกุฎพระราชินีแมรีแห่งโมดีนา ซึ่งแรกสร้างขึ้นสำหรับพระราชินีในสมเด็จพระเจ้าเจมส์ที่ 2 แห่งอังกฤษ แต่อย่างไรก็ตาม สำหรับสมเด็จพระราชินีอเดลเลด ได้มีการวิพากษ์วิจารณ์ว่าไม่เหมาะสมที่จะให้ทรงมงกุฎพระราชินีแมรีแห่งโมดีนาในพระราชพิธี เนื่องมาจากเหตุผลต่าง ๆ เช่น สภาพอันเก่าและทรุดโทรมของมงกุฎเกินกว่าการซ่อมแซม ขนาด น้ำหนัก และรูปแบบ ซึ่งจะไม่เป็นการสมพระเกียรติของพระองค์ จึงมีพระบรมราชวินิจฉัยให้จัดทำมงกุฎองค์ใหม่ขึ้นในปี ค.ศ. 1831[#endnote_] 
ตั้งแต่รัชสมัยของพระองค์เป็นต้นมา พระราชินีแห่งสหราชอาณาจักรพระองค์ถัดมาจะมีธรรมเนียมในการสร้างมงกุฎพระอัครมเหสีขึ้น แทนที่ธรรมเนียมเดิมที่จะใช้มงกุฎของพระราชินีพระองค์ก่อน ซึ่งในรัชสมัยต่อ ๆ มา ได้แก่ มงกุฎพระราชินีอเล็กซานดรา (ค.ศ. 1902) มงกุฎพระราชินีแมรี (ค.ศ. 1911) และมงกุฎพระราชินีเอลิซาเบธ (ค.ศ. 1937)
พระบรมสาทิสลักษณ์ของสมเด็จพระราชินีชาร์ลอตต์ พระอัครมเหสีในสมเด็จพระเจ้าจอร์จที่ 3 ซึ่งวาดโดยจิตรกรอัลลัน แรมเซย์ ได้แสดงให้เห็นมงกุฎพระมเหสีของพระองค์ซึ่งมีลักษณะคล้ายคลึงกัน โดยเป็นมงกุฎที่ทรงในพระราชพิธีบรมราชาภิเษกของพระองค์ ซึ่งทำจากเครื่องเพชรและอัญมณีส่วนพระองค์ ซึ่งในรัชกาลถัดมาของ สมเด็จพระเจ้าจอร์จที่ 4 นั้นได้นำแบบของมงกุฎนี้ไปใช้ในตราสัญลักษณ์ของเครื่องราชอิสริยาภรณ์เซนต์แพ็ททริค ซึ่งต่อมามงกุฎนี้ได้ถูกขโมยหายไปจากปราสาทดับลิน
รูปแบบของมงกุฎ.
มงกุฎพระราชินีอเดลเลด จัดสร้างตามแบบธรรมเนียมมงกุฎแบบอังกฤษ ฐานมงกุฎประดับด้วยกางเขนสลับกันกับเฟลอร์เดอลีส (ดอกลิลลี่) ประดับด้วยเพชร และอัญมณีต่าง ๆ ด้านบนประกอบด้วยส่วนโค้งจำนวน 2 โค้ง (4 ก้าน) ซึ่งแล่นไปบรรจบที่ลูกโลกด้านบนซึ่งเป็นฐานรองกางเขนซึ่งอยู่บนยอดสูงสุดของมงกุฎ สมเด็จพระราชินีอเดลเลดทรงไม่เห็นชอบที่จะให้จัดหาเพชรและอัญมณีชุดใหม่มาใช้ประดับมงกุฎองค์ใหม่นี้ จึงมีพระบรมราชนุญาตให้ใช้เครื่องเพชรและอัญมณีส่วนพระองค์เพื่อประดับแทน ซึ่งต่อมาในภายหลังจากพระราชพิธีแล้ว จึงได้มีการถอดเพชรและอัญมณีออกจากตัวเรือนมงกุฎ และเก็บไว้แต่ตัวเรือนเท่านั้น
สเตฟาน บราซัส

สเตฟาน บราซัส  เกิดวันที่ 31 สิงหาคม ค.ศ. 1967 ที่มึนชเตอร์ เป็นผู้รักษาประตูฟุตบอลผู้เกษียณตัวชาวเยอรมัน
ผลงานการฝึกสอน.
ภายหลังจากที่มีการทำข้อตกลงกับสหพันธ์ฟุตบอลไนจีเรียเป็นเวลาที่ยาวนาน บราซัสก็ได้มาเป็นผู้ฝึกสอนผู้รักษาประตูให้แก่ทีมวุพเพอร์ทาเลอร์เอสเฟาโบรุสเซียตั้งแต่วันที่ 15 กุมภาพันธ์ ค.ศ. 2008 ถึงวันที่ 9 กรกฎาคมของปีเดียวกัน และตั้งแต่เดือนกรกฎาคม ค.ศ. 2008 ถึงเดือนธันวาคม ค.ศ. 2009 เขาได้ทำหน้าที่เป็นผู้ฝึกสอนผู้รักษาประตูภายใต้หัวหน้าผู้ฝึกสอนอย่างวินฟรีด เชเฟอร์ สำหรับสโมสรอัลไอน์ในสหรัฐอาหรับเอมิเรตส์ จากนั้น ตั้งแต่วันที่ 1 สิงหาคม ค.ศ. 2011 เขาได้มาเป็นผู้ฝึกสอนผู้รักษาประตูของทีมชาติไทย
ขยะชุมชน

ขยะชุมชน หมายถึงขยะทุกชนิดที่ถูกทิ้งออกมา แต่ไม่รวมขยะจากอุตสาหกรรม, การแพทย์หรือการพยาบาลและขยะนิวเคลียร์ ขยะที่กำลังพูดถึงในประเทศไทยคาดว่ามีประมาณวันละ 50,000 ตัน หรือประมาณ 17 ล้านตันต่อปีในปี 2556 เป็นขยะในเขตกทม ประมาณ 22% ได้แก่
การกำจัด.
แบ่งเป็น 4 ส่วนหลักๆคือ การนำกลับมาใช้ใหม่ การหมักทำปุ๋ย การฝังกลบ และการเผาเพื่อสร้างพลังงาน (Incineration) 
การจัดการ.
ได้แก่ การเก็บมาจากผู้ทิ้ง ขนส่ง คัดแยก เก็บรักษา และการจำหน่าย การดำเนินการอาจเป็นแบบผสมผสานในแต่ละขั้นตอน เช่นการคัดแยกอาจดำเนินการตั้งแต่แรกโดยการจัดภาชนะแยกประเภทขยะให้ชัดเจน สำหรับขยะที่สามารถนำกลับไปใช้ใหม่ได้อาจแยกไปเก็บรวบรวมต่างหาก หรือจำหน่ายไปโรงงานผลิตใหม่ได้เลย เช่นแก้ว โลหะ พลาสติค กระดาษ เป็นต้น
การกำจัดขยะโดยวิธีการฝังกลบ.
บ่อที่ใช้ฝังกลบต้องอยุ่ห่างชุมชนและห่างจากแหล่งน้ำทุกชนิด ต้องก่อสร้างตามหลักมาตรฐานสาธารณสุข ไม่เป็นแหล่งเพาะเชื้อ หรือแหล่งอาหารของสัตว์ ที่จะทำให้เกิดโรคติดต่อ ไม่มีกลิ่นรบกวนชุมชน และขั้นตอนการฝังกลบต้องถูกหลักมาตรฐานสากล
การนำไปผลิตพลังงาน.
ปัจจุบันได้มีการพัฒนาเทคโนโลยีในการเปลี่ยนขยะชุมชนให้เป็นพลังงานให้สะอาดและมีประสิทธิภาพมากกว่าเดิม เช่นการดักจับแก๊สในหลุมฝังกลบ การเผาไหม้สมบูรณ์ การเปลี่ยนเป็นเชื้อเพลิงเหลว (pyrolysis) การแปรสภาพเป็นแก๊ส (gasification) และ การแปรสภาพด้วยวิธีการ plasma arc
วิภาส ศรีทอง

วิภาส ศรีทอง เป็นนักเขียนนวนิยายและเรื่องสั้น ผู้ได้รับ รางวัลซีไรต์ ประจำปี พ.ศ. 2555 ประเภทนวนิยาย จากงานเขียนเรื่อง คนแคระ
ประวัติ.
เกิดที่อำเภอควนขนุน จังหวัดพัทลุง จบชั้นประถมจากโรงเรียนอนุบาลพัทลุง เรียนชั้นมัธยมต้นที่โรงเรียนพัทลุง เพียงปีเศษก็ลาออกและสอบเทียบ แล้วย้ายตามครอบครัวมาอยู่กรุงเทพฯ เรียนชั้นมัธยมศึกษาตอนปลายที่โรงเรียนสารวิทยาก่อนลาออกกลางคัน(ชั้นมัธยมปีที่ห้า) โดยอาศัยเรียนหลักสูตรการศึกษานอกระบบระดับการศึกษาขั้นพื้นฐาน(กศน.) จนได้วุฒิจบมัธยมปลาย ภายหลังสอบเอ็นทรานซ์เข้าเรียนในคณะแพทยศาสตร์ โรงพยาบาลรามาธิบดี แต่ลาออกในปีสุดท้ายของการศึกษาขณะเป็นเอ็กซ์เทิร์น มีงานเขียนเรื่องสั้นตีพิมพ์ครั้งแรกในปี พ.ศ. 2537 ทำงานเขียนและงานศิลปะเรื่อยมา เดือนสิงหาคมปี พ.ศ. 2545 แสดงงานศิลปะและวรรณรูป นิทรรศการวิชวลโพม บทที่สอง ที่อนุสรณ์สถาน 14 ตุลา 
ปัจจุบันทำงานเขียน และพำนักอยู่ย่านราชวัตร กรุงเทพฯ วิภาสสมรสกับนาตาลี ชไนเดอร์ ภูมิสถาปนิกชาวออสเตรเลีย
ในปี พ.ศ. 2555 วิภาส ศรีทองได้รับรางวัลซีไรต์ จากนวนิยายเรื่องคนแคระ ต่อมาปีพ.ศ. 2556 ได้รับเชิญร่วมอภิปรายบนเวทีในงานมหกรรมวรรณกรรมคูลเลอร์ ลัมเปอร์ ประเทศมาเลเซีย และงานมหกรรมวรรณกรรมแห่งชัยปุระ ประเทศอินเดียเมื่อปีพ.ศ. 2558 ซึ่งเป็นมหกรรมวรรณกรรมที่ใหญ่ที่สุดในเอเชีย ปี พ.ศ. 2560 ได้รับเชิญเข้าร่วม International Writing Program's Fall Residency at the University of Iowa in Iowa City, IA เพื่อทำงานเขียน รวมถึงเผยแพร่งานและเล็คเชอร์เป็นเวลาสามเดือน
ผลงาน.
เริ่มต้นจากงานเขียนเรื่องสั้นและบทกวี โดย'พันธนาการ' เป็นเรื่องสั้นเรืองแรกที่ได้รับการตีพิมพ์เมื่อปี พ.ศ. 2537 ใช้นามปากกา วิภาส ศรีทอง ร.ตะวัน และ นาตาลี ภายหลังหันมาเขียนงานนวนิยายเป็นส่วนใหญ่โดยใช้ชื่อจริง
ปลากระบอกเทา

ปลากระบอกเทา (ชื่อวิทยาศาสตร์: "Mugil cephalus") เป็นปลาน้ำกร่อยชนิดหนึ่ง จำพวกปลากระบอก (Mugilidae) มีลักษณะทั่วไป คือ เป็นปลาที่มีลำตัวยาวป้อมหัวแหลม ที่ตามีเยื่อไขมันคลุม ปากเล็ก ครีบหลังมีสองอัน ส่วนหลังเป็นสีเทาหรือน้ำตาล ด้านข้างเป็นสีเงินวาวท้องขาว ข้างลำตัวมีแถบสีดำบาง ๆ พบมีอยู่ทั่วไปในเขตร้อนและเหนือหรือใต้เขตร้อนในมหาสมุทรแปซิฟิก, มหาสมุทรแอตแลนติกและมหาสมุทรอินเดีย รวมทั้งในทะเลเมดิเตอร์เรเนียน สำหรับในไทยมีรายงานว่าพบที่จังหวัดสงขลาแต่ไม่มาก
วงจรชีวิตของปลากระบอกเทาคล้ายกับปลานวลจันทร์ทะเล ซึ่งเป็นปลาคนละวงศ์กัน กล่าวคือ ผสมพันธุ์วางไข่ในทะเลแล้วลูกปลาจะเข้ามาหากินและเจริญเติบโตในบริเวณชายฝั่ง ปลาจะเจริญเติบโตในบริเวณชายฝั่งและจะโตเต็มวัยพร้อมที่จะผสมพันธุ์วางไข่ได้เมื่อมีอายุตั้งแต่ 2 ปีขึ้นไป ปลาเพศเมียจะมีไข่ตั้งแต่ 1-3 ล้านฟอง แล้วแต่ขนาดของปลา ปลาจะวางไข่ในทะเลลึกนอกชายฝั่งที่มีอุณหภูมิในช่วง 21-25 องศาเซลเซียส ลักษณะไข่ปลาเป็นไข่ครึ่งจมครึ่งลอยลูกปลาที่ฟักเป็นตัวจะถูกกระแสน้ำพัดพาเข้าในบริเวณชายฝั่ง ลูกปลาช่วงวัยอ่อนจะกินแพลงก์ตอนสัตว์เป็นอาหารเมื่อลูกปลาเจริญได้ขนาดประมาณ 3 เซนติเมตร ก็จะเปลี่ยนอุปนิสัยการกินอาหารมากินพืชแทน
ปลากระบอกเทาเป็นปลาที่กินพืชที่แท้จริงจัดอยู่ในขั้นอาหารที่สอง เป็นปลาที่ทนต่อสภาพแวดล้อมได้ดีสามารถปรับตัวให้เข้ากับสภาพแวดล้อมได้ดี สามารถปรับตัวให้เข้ากับสิ่งแวดล้อมใหม่ ๆ ได้ง่าย และสามารถหาอาหารกินได้ในทุกระดับน้ำ 
ปลากระบอกเทาจะกินโดยวิธีการดูดหรือแทะเล็มที่พื้นผิววัสดุซึ่งมีทั้งอาหารและไม่ใช่อาหาร แต่จะมีอวัยวะกรองที่คอเรียกว่า "Phary ngeal fitering device" แยกตะกอนอาหารออกจากตะกอนที่ไม่ใช่อาหารแล้วพ่นตะกอนที่ไม่ใช่อาหารออกมาและส่วนที่เป็นอาหารก็จะกลืนลงสู่กระเพาะอาหารส่วนลำไส้จะยาวมาก ขดอยู่หลังกระเพาะอาหารยาวประมาณ 5 เท่าของตัวปลา
ปัจจุบัน ปลากระบอกเทา มีการทดลองเลี้ยงและส่งเสริมให้เลี้ยงเป็นปลาเศรษฐกิจ เช่นเดียวกับปลากระบอกชนิดอื่น ๆ โดยเลี้ยงกันในบ่อดิน นอกจากนี้แล้วยังมีการเลี้ยงเป็นปลาสวยงามด้วย นับเป็นปลาที่เลี้ยงง่าย สามารถปรับตัวให้เข้ากับที่เลี้ยงได้เป็นอย่างดี
เซ็มเปอร์ ฟิเดลิส

เซ็มเปอร์ ฟิเดลิส  เป็นเพลงมาร์ชที่แต่งโดยจอห์น ฟิลิป ซูซา ในปี ค.ศ. 1888 เป็นเพลงมาร์ชประจำหน่วยของนาวิกโยธินสหรัฐอเมริกา เป็นหนึ่งในสองเพลงที่แต่งขึ้นตามคำขอของเชสเตอร์ เอ. อาเทอร์ ประธานาธิบดีคนที่ 21 ของสหรัฐอเมริกา โดยอีกเพลงหนึ่งคือเพลง "Presidential Polonaise" ในปี ค.ศ. 1986 
ชื่อเพลงมาจากคำขวัญ "Semper fidelis" เป็นภาษาละติน แปลว่า "Always Faithful" หรือ "ข้าฯ จะจงรักภักดี" ซึ่งเป็นคำขวัญประจำหน่วยนาวิกโยธินสหรัฐ
วีระกร คำประกอบ

วีระกร คำประกอบ (เกิด 11 พฤษภาคม พ.ศ. 2497) เป็นนักการเมืองชาวไทย อดีตสมาชิกสภาผู้แทนราษฎรจังหวัดนครสวรรค์ อดีตรัฐมนตรีประจำสำนักนายกรัฐมนตรี ในรัฐบาลพลเอกชวลิต ยงใจยุทธ ปัจจุบันเป็นสมาชิกพรรคภูมิใจไทย
ประวัติ.
วีระกร เกิดเมื่อวันที่ 11 พฤษภาคม พ.ศ. 2497 ที่กรุงเทพมหานคร เป็นบุตรนายสวัสดิ์ นางมะลิ คำประกอบ มีพี่น้องอีก 2 คน คือ ดิสทัต คำประกอบ และภานุวัฒน์ คำประกอบ
สำเร็จการศึกษาชั้นมัธยม จากโรงเรียนสวนกุหลาบวิทยาลัย ระดับปริญญาตรี วิศวกรรมศาสตร์ จากจุฬาลงกรณ์มหาวิทยาลัย และเขาเป็นนายกสโมสรนิสิตจุฬาลงกรณ์มหาวิทยาลัย ในปี พ.ศ. 2518 ระดับปริญญาโท ด้านวิศวกรรมศาสตร์ จากมหาวิทยาลัยยังส์ทาวน์ รัฐโอไฮโอ สหรัฐอเมริกา และปริญญาเอก ด้านวิศวกรรมศาสตร์ จากมหาวิทยาลัยเท็กซัส อาร์ลิงตัน
การทำงาน.
วีระกร คำประกอบ ได้รับเลือกตั้งเป็นสมาชิกสภาผู้แทนราษฎรจังหวัดนครสวรรค์ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 ในสังกัดพรรคกิจสังคม และได้รับเลือกตั้งต่อเนื่องอีก 5 สมัย ในปี พ.ศ. 2531 จนถึงปี พ.ศ. 2539 ในสังกัดพรรคต่างๆ อาทิ พรรคเอกภาพ พรรคสามัคคีธรรม พรรคชาติไทย และพรรคความหวังใหม่ ตามลำดับ ยกเว้นในการเลือกตั้ง พ.ศ. 2526 เพียงครั้งเดียว ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาลงสมัครรับเลือกตั้งในสังกัดพรรคไทยรักไทย แต่แพ้ให้กับนายสมควร โอบอ้อม จากพรรคชาติไทย กระทั่งได้รับเลือกตั้งอีกครั้งในปี พ.ศ. 2548
ในปี พ.ศ. 2550 เขาเป็นหนึ่งในกรรมการบริหารพรรคไทยรักไทยที่ถูกตัดสิทธิ์ทางการเมือง 5 ปี
วีระกร เคยเป็นรัฐมนตรีประจำสำนักนายกรัฐมนตรี ในรัฐบาลพลเอกชวลิต ยงใจยุทธ ซึ่งขณะนั้นเขาสังกัดพรรคความหวังใหม่
ในวันอังคารที่ 13 พฤศจิกายน พ.ศ. 2561 นายวีระกรได้เข้ามาสังกัด พรรคพลังประชารัฐ และได้รับการเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ต่อมาในปี 2566 เขาได้ลาออกจากพรรคพลังประชารัฐ และย้ายไปสังกัดพรรคภูมิใจไทย
หลังจากย้ายเข้า พรรคภูมิใจไทย ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาลงรับสมัครเลือกตั้งสมาชิกสภาผู้แทนราษฎรจังหวัดนครสวรรค์ เขต 2 แต่เขาไม่ได้รับการเลือกตั้ง พ่ายแพ้ให้กับ นายทรงศักดิ์ สงเสริมอุดมชัย จากพรรคเพื่อไทย
การฝังกลบ

การฝังกลบ ในอดีตถึงปัจจุบัน เป็นวิธึการหลักในการกำจัดขยะเกือบทุกชนิด บางแห่ง เป็นการฝังอย่างถาวรเช่นของเสียจากปฏิกิริยานิวเคลียร์ แต่บางแห่งใช้ฝังเพื่อเป็นที่เก็บรักษาชั่วคราว หรือเพื่อทำการรวบรวมก่อนส่งไปเข้าขบวนการอื่น หรือเพื่อการนำกลับมาใช้อีก และที่สำคัญก็คือเพื่อผลิตเป็นเชื้อเพลิงชีวภาพ ในปัจจุบัน เรามีเทคโนโลยีด้านนี้ เพื่อใช้ประโยชน์จากขยะให้ได้มากที่สุด จุดประสงค์หลักก็คือ เพื่อแก้ปัญหาพลังงาน และสิ่งแวดล้อม
มาตรฐาน.
บ่อกลบต้องอยู่ในพื้นที่หน่วยงานรับผิดชอบอนุญาต ต้องถูกออกแบบ ปฏิบัติงานและควบคุมสอดส่องจากเจ้าหน้าที่ตลอดระยะเวลาการดำเนินงาน บ่อฝังกลบขยะแข็งต้องระวังเรื่องสารปนเปื้อนที่อาจออกมาจากไอน้ำ ต้องมีการตรวจวัดการปนเปื้อนของน้ำใต้ดินและการรั่วไหลจากแก๊สในบ่อหมัก และมีมาตรการรองรับเมื่อเกิดปัญหา บ่อกลบต้องปฏิบัติตามข้อกำหนดดังกล่าว รวมทั้งข้อกำหนด ดังต่อไปนี้
วัสดุบางอย่างที่เป็นขยะชุมชนเช่น สีทาบ้าน, สารเคมี, น้ำมันเครื่อง, แบตเตอรี และยาฆ่าแมลง อาจถูกห้ามไม่ให้ฝังกลบของชุมชน เพราะเป็นขยะอันตราย ควรแยกออกไปดำเนินการกำจัดต่างหาก
เดอะสตาส์แอนด์สไตรส์ฟอร์เอเวอร์

เดอะสตาส์แอนด์สไตรส์ฟอร์เอเวอร์  เป็นเพลงมาร์ชปลุกใจที่แต่งโดย จอห์น ฟิลิป ซูซา ใน ค.ศ. 1896 ได้รับการรับรองโดยรัฐสภาสหรัฐ ให้เป็นเพลงประจำชาติของสหรัฐ 
ซูซาระบุในหนังสือ "Marching Along" หนังสืออัตชีวประวัติของเขาว่า ได้แต่งเพลงนี้ในวันคริสต์มาสของ ค.ศ. 1896 ขณะอยู่บนเรือเดินทะเล ระหว่างเดินทางกลับจากพักผ่อนในยุโรปพร้อมกับภรรยา และได้รับทราบข่าวการเสียชีวิตของเดวิด เบลคลีย์ ผู้จัดการวงดุริยางค์ซูซาแบนด์ของเขา 
เพลงนี้ได้รับการบรรเลงครั้งแรกในพิธีเปิดศาลาว่าการเมืองออกัสตา รัฐเมน เมื่อวันที่ 1 พฤษภาคม ค.ศ. 1897 และที่สวนสาธารณะวิลโลว์โกรฟ เมืองฟิลาเดลเฟีย เมื่อวันที่ 14 พฤษภาคม ค.ศ. 1897 
บทร้อง.
ซูซาได้ประพันธ์บทร้องขึ้น, ในความเป็นจริงแล้วอาจเนื้อร้องอาจแตกต่างไปจากทำนองเพลง. The typical pairing of Sousa's lyrics with the various sections of the march is noted in the square brackets.
สำนวนซูซา.
<poem>
["First Strain"]
Let martial note in triumph float
And liberty extend its mighty hand
A flag appears 'mid thunderous cheers,
The banner of the Western land.
The emblem of the brave and true
Its folds protect no tyrant crew;
The red and white and starry blue
Is freedom's shield and hope.
["Second Strain"]
Other nations may deem their flags the best
And cheer them with fervid elation
But the flag of the North and South and West
Is the flag of flags, the flag of Freedom's nation.
(repeats) Other nations may deem their flags the best
And cheer them with fervid elation,
But the flag of the North and South and West
Is the flag of flags, the flag of Freedom's nation.
["Trio"]
Hurrah for the flag of the free!
May it wave as our standard forever,
The gem of the land and the sea,
The banner of the right.
Let despots remember the day
When our fathers with mighty endeavor
Proclaimed as they marched to the fray
That by their might and by their right
It waves forever.
["Repeat of the First Strain"]
Let eagle shriek from lofty peak
The never-ending watchword of our land;
Let summer breeze waft through the trees
The echo of the chorus grand.
Sing out for liberty and light,
Sing out for freedom and the right.
Sing out for Union and its might,
O patriotic sons.
["Grandioso"]
Hurrah for the flag of the free.
May it wave as our standard forever
The gem of the land and the sea,
The banner of the right.
Let despots remember the day
When our fathers with mighty endeavor
Proclaimed as they marched to the fray,
That by their might and by their right
It waves forever.
</poem>
สื่อ.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เชิงอรรถและอ้างอิง.
<templatestyles src="Reflist/styles.css" />
<templatestyles src="Reflist/styles.css" />
เดอะวอชิงตันโพสต์ (เพลงมาร์ช)

เดอะวอชิงตันโพสต์  เป็นเพลงมาร์ชที่แต่งโดยจอห์น ฟิลิป ซูซา ในปี ค.ศ. 1889 ได้รับการบรรเลงครั้งแรกในพิธีการเมื่อวันที่ 15 มิถุนายน ค.ศ. 1889 และได้รับความนิยมมาตั้งแต่นั้น จัดเป็นผลงานหนึ่งของจอห์น ฟิลิป ซูซา ที่มีชื่อเสียงที่สุด
ซูซาแต่งเพลงนี้ขึ้นตามคำขอของแฟรงค์ แฮตตัน และเบอไรอาห์ วิลคินส์ เจ้าของหนังสือพิมพ์เดอะวอชิงตันโพสต์ เพื่อใช้ในพิธีมอบรางวัลการประกวดการเขียนเรียงความของหนังสือพิมพ์ หลังจากแฮตตันและวิลคินส์ซื้อเดอะวอชิงตันโพสต์จากเจ้าของเดิม
ทราเวล แชนแนล ไทยแลนด์

ทราเวล แชนแนล ไทยแลนด์  เป็นช่องรายการท่องเที่ยวออกอากาศทางทรูวิชั่นส์ บริหารงานโดย บริษัท ทราเวล แชนแนล คอร์ปอเรชั่น จำกัด เริ่มออกอากาศครั้งแรกวันที่ 1 มกราคม พ.ศ. 2554
Travel Channel Thailand ได้ให้ต้นกำเนิดคำว่า "TC" ในประเทศไทย ย่อมาจากคำว่า Travel Companion ซึ่งหมายความว่า "เพื่อนร่วมเดินทาง" 
</br>
ปัจจุบันทราเวล แชนแนล ไทยแลนด์ ได้ยุติการแพร่ภาพออกอากาศทุกช่องทาง นับตั้งแต่วันที่ 16 พฤศจิกายน 2561 เป็นต้นไป
ฟีฟ่าคอนเฟเดอเรชันส์คัพ 2013 รอบแพ้คัดออก

ฟีฟ่าคอนเฟเดอเรชันส์คัพ 2013 รอบแพ้คัดออก จะเริ่มต้นในวันที่ 26 มิถุนายน กับรอบรองชนะเลิศ, และในวันที่ 30 มิถุนายน 2013 กับ ชิงชนะเลิศ ที่ มารากานัง, รีโอเดจาเนโร. สองทีมที่ดีที่สุดจากแต่ละกลุ่มจะได้ผ่านเข้าสู่รอบแพ้คัดออกเพื่อที่จะแข่งขันในสไตล์ทัวร์นาเมนต์ นัดเดียวรู้ผล. นัดชิงอันดับที่สามประกอบไปด้วยการลงสนามระหว่างสองทีมที่พ่ายแพ้จากรอบรองชนะเลิศ.
ในรอบแพ้คัดออก (ประกอบไปด้วย รอบชิงชนะเลิศ), ถ้านัดหนึ่งจบเกมใน 90 นาที, ต่อเวลาพิเศษ ของสองช่วงเวลา (แต่ละ 15 นาที) ที่ลงสนาม. ถ้าผลการแข่งขันจบหลังต่อเวลาพิเศษ, การแข่งขันจะถูกตัดสินโดย ยิงลูกโทษ.
แผนผังรอบสุดท้าย.
<onlyinclude></onlyinclude>
"เวลาที่ใช้ทั้งหมดเป็น เขตเวลาบราซิเลีย .
หวีดสุดขีด

หวีดสุดขีด  ภาพยนตร์อเมริกันแนวสืบสวนสอบสวน ที่ออกฉายในปี ค.ศ. 1996 กำกับโดย เวส คราเวน
เนื้อเรื่อง.
หลังจากการเสียชีวิตของแม่ซิดนีย์ ซิดนีย์มีสภาพจิตใจไม่ดีนัก แต่เรื่องร้ายอีกเรื่อง เมื่อเคสซี่ย์ได้รับโทรศัพท์จากฆาตกร เคสซี่ย์ถูกฆาตกรรมอย่างปริศนาในชุดหน้ากากผี และไม่นานซิดนีย์ก็ได้รับโทรศัพท์จากฆาตกร ขณะที่คุณพ่อของซิดนีย์หายตัวไป เธอแทบไม่เหลือใครนอกจากเพื่อนของเธอชื่อว่าทาทั่ม แต่เมื่อสถานการณ์เลวร้ายเรื่อยๆ ฆาตกรอาจเป็นใครก็ได้ หรือฆาตกรอาจจะเป็นคนใกล้ตัวของเธอก็ได้
เบื้องหลังและความสำเร็จ.
"Scream" เป็นภาพยนตร์ฆาตกรรมต่อเนื่องวัยรุ่นที่ประสบความสำเร็จมาก เป็นการปลุกกระแสภาพยนตร์ที่แนวนี้ที่เคยได้รับความนิยมมาก่อนในอดีตให้กลับมาได้รับความนิยมอีกครั้ง โดยก่อนฉายไม่มีใครคาดว่าจะประสบความสำเร็จมากถึงขนาดนี้ โดยบทภาพยนตร์มาจากแรงบันดาลใจที่เกิดขึ้นจริง ในคดีที่เรียกว่า "Gainesville Ripper" ในปี ค.ศ. 1990 ที่เควิน วิลเลียมสัน ผู้เขียนบทได้ติดตามข่าวคดีนี้อย่างสนใจ และพบว่าหน้าต่างบ้านตัวเองเปิดอยู่โดยไม่ทราบสาเหตุ และได้ยินเสียงแปลก ๆ ภายในบ้าน
ดรูว์ แบร์รีมอร์ นักแสดงหญิงที่มีชื่อเสียงรับบท เคสซีย์ เหยื่อฆาตกรรมรายแรกที่ถูกฆ่าตายตั้งแต่เปิดเรื่องมาได้เพียง 13 นาที สันนิษฐานว่ามีที่มาจากแรงบันดาลใจจากตัวละครในเรื่อง "Psycho" ผลงานคลาสสิกของอัลเฟรด ฮิตช์ค็อก ในทศวรรษที่ 60 โดยแต่แรกแบร์รีมอร์ถูกทาบทามให้เล่นบทซิดนีย์ตัวเองของเรื่อง แต่ทว่าเธอกลับเปลี่ยนใจก่อนถ่ายทำเพียง 5 สัปดาห์ และความที่แบร์รีมอร์เป็นคนที่รักสัตว์ เวส คราเวน ผู้กำกับฯจึงเล่าเรื่องการทารุณกรรมสัตว์ให้เธอฟังก่อนถ่ายทำ นั่นทำให้เธอได้ร้องไห้ออกมาเป็นธรรมชาติจริง ๆ และผู้ที่รับบทฆาตกรในหน้ากากผีฉากนี้ก็คือ เวส คราเวน เอง ซึ่งคราเวนได้ถูกแบร์รีมอร์ทุ่มด้วยโทรศัพท์ และก่อนหน้านั้นตามบท แบร์รีมอร์ต้องโทรไปขอความช่วยเหลือจากเจ้าหน้าที่ตำรวจในเบอร์ 911 แต่ทว่าทีมงานลืมที่จะถอดสายโทรศัพท์ออก ทำให้เจ้าหน้าที่ ๆ รับสายนึกว่ามีการฆาตกรรมเกิดขึ้นจริง ๆ และผู้ที่ให้เสียงของฆาตกรหน้ากากผี คราเวนก็กันมิให้พบปะกับบรรดานักแสดงเพื่อให้ได้เสียงสมจริง อีกทั้งในการถ่ายทำยังทำให้ 2 นักแสดงนำ คือ เคอร์นีย์ คอก และเดวิด อาเควตต์ ได้พบกัน ต่อมาทั้งคู่จึงได้แต่งงานกันโดยมีลูกสาวด้วยกันหนึ่งคน ก่อนที่จะเลิกรากันในปี ค.ศ. 2013
จากความสำเร็จของ "Scream" ทำให้ภาคต่อตามมาอีก 4 ภาค รวมถึงเอชบีโอยังได้นำไปสร้างต่อในรูปแบบซีรีส์ และยังทำให้มีภาพยนต่ในแนวเดียวกันนี้ตามมาอีกหลายเรื่อง เช่น "I Know What You Did Last Summer" ในปี ค.ศ. 1997 หรือ "Urban Legend" ในปี ค.ศ. 1998 เป็นต้น และยังทำให้หน้ากากผีที่ฆาตกรสวมใส่ในเรื่องที่มีชื่อว่า "โกสต์เฟซ" (Ghost face) กลายเป็นหน้ากากที่ได้รับความนิยมโดยเฉพาะในช่วงเทศกาลฮาโลวีน
สมพล คูเกษมกิจ

สมพล คูเกษมกิจ (24 มกราคม พ.ศ. 2506 –) เป็นอดีตนักกีฬาแบดมินตันชาวไทย เขาเป็นหนึ่งในผู้เล่นที่ยอดเยี่ยมที่สุดในช่วงปลายคริสต์ทศวรรษ 1980 และต้นคริสต์ทศวรรษ 1990 ของกีฬาดังกล่าวในประเทศไทย
นอกจากนี้ เขายังเป็นหัวหน้าผู้ฝึกสอนแบดมินตันให้แก่นักแบดมินตันทีมชาติไทย
ผลงานในระดับอาชีพ.
พ.ศ. 2526 สมพล คูเกษมกิจ เป็นผู้ชนะรายการสวิสโอเพน 1983 ในประเภทชายเดี่ยว สองปีต่อมา ใน พ.ศ. 2528 เขาเข้าแข่งขันแบดมินตันชิงแชมป์โลกโดยผ่านรอบสองก่อนที่จะเป็นฝ่ายแพ้ต่อพราคัช ปาทุโกณ ในเวลาต่อมา จากนั้น ใน พ.ศ. 2533 สมพลได้เป็นผู้ชนะการแข่งขันไทยแลนด์โอเพนที่ประเทศไทย ซึ่งเป็นชาวไทยคนแรกที่ได้รับถ้วยรางวัลจากการแข่งขันดังกล่าวในประเภทชายเดี่ยว รวมถึงได้ตำแหน่งรองแชมป์ใน พ.ศ. 2531, 2532 และ 2534 ส่วนใน พ.ศ. 2535 เขาได้เข้าแข่งขันกีฬาโอลิมปิกในประเภทชายเดี่ยว โดยเป็นผู้ชนะในการแข่งรอบแรกเมื่อครั้งที่พบกับแอนเดอร์ส นีลเซน แต่แล้วก็เป็นฝ่ายแพ้ในรอบที่สองเมื่อพบกับอลัน บูดีกุสุมา
เขาชนะการแข่งขันแบดมินตันชิงแชมป์ประเทศไทย ประจำปี พ.ศ. 2527 ในประเภทชายเดี่ยว และเป็นผู้ครองแชมป์อีกแปดสมัยจนถึงปี พ.ศ. 2536
ผลงานการฝึกสอน.
สมพล คูเกษมกิจ เป็นหัวหน้าผู้ฝึกสอนแบดมินตันให้แก่นักแบดมินตันทีมชาติไทย เดือนมีนาคม พ.ศ. 2556 เขาเป็นหนึ่งในผู้นำนักกีฬาแบดมินตันเข้าทำผลงานในรายการโยเน็กซ์ออลอิงแลนด์ 2013 ที่เบอร์มิงแฮม ประเทศอังกฤษ และในเดือนพฤษภาคมของปีเดียวกัน เขาได้เป็นหนึ่งในผู้คุมทีมชุดประวัติศาสตร์ที่ซึ่งได้อันดับ 3 ในรายการทีมผสมชิงแชมป์โลก สุธีรมานคัพ 2013 ที่ประเทศมาเลเซีย และสมพล คูเกษมกิจ เป็นผู้กล่าวถึงความเป็นไปได้ของรัชนก อินทนนท์ ที่จะมีโอกาสติดอันดับ 1 ใน 3 ของโลก
วีระ สุพัฒนกุล

นายวีระ สุพัฒนกุล (เกิด 20 มกราคม พ.ศ. 2481) อดีตสมาชิกสภาผู้แทนราษฎรจังหวัดสงขลา
ประวัติ.
นายวีระ สุพัฒนกุล เกิดเมื่อวันที่ 20 มกราคม พ.ศ. 2481 จบการศึกษาระดับมัธยมศึกษาชั้นปีที่ 6
งานการเมือง.
วีระลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2519 สังกัดพรรคประชาธิปัตย์ แต่ได้รับเลือกตั้งในครั้งถัดมา (พ.ศ. 2522) และได้รับเลือกตั้งเพียงครั้งเดียว 
สมาชิกสภาผู้แทนราษฎร.
วีระ สุพัฒนกุล ได้รับการเลือกตั้งเป็นสมาชิกสภาผู้แทนราษฎรมาสมัยเดียว คือ
ตะมีม บิน ฮะมัด อาล ษานี

เชคตะมีม บิน ฮะมัด บิน เคาะลีฟะฮ์ อาล ษานี (ประสูติ 3 มิถุนายน ค.ศ. 1980) เป็นเจ้าผู้ครองรัฐกาตาร์พระองค์ปัจจุบัน พระองค์เป็นโอรสองค์ที่ 4 ในเชคฮะมัด บิน เคาะลีฟะฮ์ อาล ษานี (เจ้าผู้ครองรัฐกาตาร์องค์ที่ 7) กับโมซา บินตินัซเซอร์ อัลมิซเนด พระชายาองค์ที่ 2
อภิเษกสมรสและรัชทายาท.
เชคตะมีม บิน ฮะมัด อาล ษานี ทรงอภิเษกสมรส 2 ครั้ง
ครั้งแรกกับเชคญะวาฮิร บินต์ ฮะมัด ซุฮัยม์ อาล ษานี มีโอรส-ธิดาด้วยกัน 4 พระองค์ได้แก่
ครั้งที่สองกับเชคอะนูด บินต์ มานะอ์ อัลฮาจญ์รี
สตาร์เคด (1998)

สตาร์เคด (1998) เป็นศึกเปย์-เปอร์-วิวของ เวิลด์แชมเปี้ยนชิพเรสต์ลิง จัดในวันที่ 27 ธันวาคม พ.ศ. 2541 ซึ่งเป็นครั้งที่ 16 ของศึก สตาร์เคด ณ MCI Center, Washington, D.C. สหรัฐอเมริกา โดยมีจำนวนผู้เข้าชมในสนามทั้งสิ้น 16,066 คน
เบื้องหลัง/ก่อนถึงศึกสตาร์เคด.
แมทช์คู่เอกระหว่าง Goldberg กับ Kevin Nash ซึ่งนับตั้งแต่การปรากฏตัวครั้งแรกของ Goldberg นับเป็นช่วงเริ่มต้นสถิติไม่เคยแพ้ใคร และในศึกดับเบิลยูซีดับเบิลยู มันเดย์ ไนโตร (6 กรกฎาคม 1998) Goldberg ได้เอาชนะ Hollywood Hogan ในการชิงแชมป์โลก WCW ได้สำเร็จ ต่อมาในศึกเวิลด์วอร์ Kevin Nash ได้เอาชนะแมทช์การปล้ำแบทเทิลรอยัล ในการเป็นผู้ท่าชิงแชมป์โลก WCW และทำลายสถิติจาก Goldberg ในศึกสตาร์เคด ที่ไม่เคยแพ้ใครมา 173 แมทช์
เรื่องราวระหว่าง Ric Flair และ Eric Bischoff เริ่มตั้งแต่วันที่ 14 กันยายน หลังจากที่กลุ่ม Four Horsemen ได้รีฟอร์มอีกครั้งหนึ่ง เพื่อเจอกับพวก nWo แต่กลายเป็นการเจอกันระหว่าง Ric Flair กับ Eric Bischoff
วงศ์มะขามป้อม

วงศ์มะขามป้อม หรือ Phyllanthaceae เป็นวงศ์ของพืชมีดอกในอันดับ Malpighiales ใกล้เคียงกับวงศ์ Picrodendraceae. วงศ์นี้พบมากในเขตร้อน 
สกุล.
รายชื่อสกุลจำนวน 54 สกุลมาจากงานของ Petra Hoffmann และคณะ
แบลฟอร์

แบลฟอร์  เป็นเมืองทางทิศเหนือ-ตะวันออกของประเทศฝรั่งเศส ในแคว้นฟร็องช์-กงเต ตั้งอยู่ระหว่างเมืองลียงกับสทราซบูร์ อยู่ห่างจากกรุงปารีสราว 400 กม. และเมืองสทราซบูร์ 141 กม. ห่างจากเมืองลียง 290 กม. และซือริช 150 กม. เมืองแบลฟอร์มีประชากร 50,199 คน
สกุลมะขามป้อม

สกุลมะขามป้อมหรือPhyllanthus เป็นสกุลขนาดใหญ่ในวงศ์ Phyllanthaceae คาดว่ามีสมาชิกประมาณ 750 ถึง 1200 สปีชีส์ "Phyllanthus" มีทั้ง ไม้ล้มลุก ไม้พุ่ม ไม้ยืนต้น ไม้เลื้อยและไม้น้ำ มีความหลากหลายเกี่ยวกับดอกและจำนวนโครโมโซม 
ตัวอย่างสปีชีส์.
รายชื่อที่สมบูรณ์ ดูที่รายชื่อพืชในสกุลมะขามป้อม.
สกุลสบู่เลือด

สกุลสบู่เลือด หรือ Stephania เป็นสกุลของพืชมีดอกในวงศ์วงศ์บอระเพ็ด (Menispermaceae) เป็นพืชพื้นเมืองในเอเชียตะวันออก, เอเชียใต้ และทวีปออสเตรเลีย ไม้พุ่มหรือไม้เลื้อย ใบเรียงเกลียว "Stephania" มาจากภาษากรีก "มงกุฏ" ซึ่งอ้างถึงลักษณะของอับเรณูที่คล้ายมงกุฏ
ฟิฟตีเชดส์ออฟเกรย์

ฟิฟตีเชดส์ออฟเกรย์  เป็นหนังสือนวนิยายประเภทอีโรติก โรมานซ์ เขียนโดยอี. แอล. เจมส์ นักเขียนชาวอังกฤษ และเป็นหนังสือเล่มแรกจากทั้งหมดสามเล่มของชุดฟิฟตีเชดส์ ตัวนิยายเล่าถึงการเริ่มต้นความสัมพันธ์ระหว่าง แอนัสตาเซีย สตีล บัณฑิตใหม่และคริสเตียน เกรย์ นักธุรกิจหนุ่ม ตัวนิยายได้รับการพูดถึงในวงกว้าง โดยเฉพาะอย่างยิ่งในเรื่องฉากความสัมพันธ์ทางเพศที่มีส่วนประกอบของบีดีเอสเอ็ม
ฟิฟตีเชดส์ออฟเกรย์ ขึ้นอันดับหนังสือขายดีทั้งสหรัฐอเมริกาและสหราชอาณาจักร ถึงแม้ว่าได้รับคำวิจารณ์ในด้านลบ
โครงเรื่อง.
แอนัสเตเซีย สตีล นักศึกษาเอกวรรณกรรม ได้รับโอกาสไห้เข้าสัมภาษณ์นักธุรกิจหนุ่มคริสเตียน เกรย์ แอนัสตาเซียพบว่า คริสเตียนเป็นชายหนุ่มรูปงามที่ปราดเปรื่องและน่าหวั่นเกรง สาวน้อยวัยใสไร้เดียงสาอย่างแอนาต้องตกตะลึง เมื่อรู้ตัวว่าเธอปรารถนาชายผู้นี้ และแม้ว่าเขาจะเป็นคนเก็บตัวจนน่าสงสัย เธอกลับพบว่าตนเองอยากใกล้ชิดเขาจนห้ามใจไม่ไหว คริสเตียนเองก็เช่นกัน เขาไม่อาจห้ามใจจากความงามอันเรียบง่าย เชาว์ปัญญาแหลมคมและจิตใจที่โหยหาอิสระของแอนา เพียงแต่เขาต้องการเธอในแบบของเขาเอง แม้จะห้อมล้อมไปด้วยความสำเร็จมากมาย ทั้งในแง่ธุรกิจระดับนานาชาติ ความร่ำรวยมหาศาล และครอบครัวที่รักใคร่เขา แต่เกรย์ก็ยังเป็นผู้ชายที่ถูกอดีตตามหลอกหลอน และต้องการเป็นผู้ควบคุมทุกสิ่งทุกอย่าง แอนาช็อกและตื่นเต้นในขณะเดียวกันกับรสนิยมทางเพศแบบเฉพาะของเกรย์ แม้จะเกิดลังเลใจขึ้นมา แต่เธอก็ตัดสินใจให้โอกาสเขา เมื่อทั้งคู่ออกเดินทางด้วยกันในเส้นทางที่อันตรายและเต็มไปด้วยความเร่าร้อน แอนาก็ค้นพบความลับของคริสเตียน เกรย์
ชิงช้าสะแกราช

ชิงช้าสะแกราช ชื่อวิทยาศาสตร์: "Tinospora siamensis" เป็นไม้เลื้อยอวบน้ำในวงศ์ Menispermaceae เป็นไม้เลื้อยเนื้ออ่อน เถาเรียบ ดอกเป็นดอกช่อ สีเขียว ผลกลม ออกดอกช่วงเดือนตุลาคม – พฤศจิกายน พบครั้งแรกโดย H. Benziger ชาวเยอรมันที่อำเภอวังน้ำเขียว จังหวัดนครราชสีมา ชื่อสปีชีส์ตั้งตามประเทศไทย
แก๊สจากขยะฝังกลบ

แก๊สจากขยะฝังกลบ
เมื่อนำขยะชุมชนมากำจัดด้วยการฝังกลบ จะทำให้เกิดส่วนผสมของแก๊สหลายๆชนิดภายในหลุมฝังกลบนั้นด้วยขบวนการย่อยสลายของสารอินทรีย์ เราสามารถนำแก๊สบางชนิดมาใช้เป็นพลังงานได้ แก๊สบางอย่างต้องทำลาย
ผลที่ได้จากขยะฝังกลบ.
อัตราการเกิดแก๊สจากขยะเป็นขบวนการย่อยสลายทางเคมีและชีวภาพขึ้นอยู่กับส่วนผสมทางเคมีของขยะ อุณหภูมิภายในบ่อ ปฏิกิริยาการหมัก สภาพการแตกต่างกัน และความไม่แน่นอนโดยธรรมชาติของส่วนผสม ทำให้เป็นการยากที่จะคาดการณ์ในการผลิตแก๊สเพื่อนำมาใช้ประโยชน์ และยากกว่าการกำจัดขยะด้วยวิธีอื่น
เมื่อขบวนการย่อยสลายเป็นไปอย่างต่อเนื่อง ทำให้เกิดแก๊สเพิ่มขึ้นเรื่อยๆ แก๊สเหล่านี้ทำให้เกิดแรงดันขึ้นภายในหลุมกลบ แก๊สบางส่วนจะรั่วออกสู่บรรยากาศ ทำให้เกิดอุบัติเหตุขึ้นหลายครั้งในประเทศทางยุโรป เกิดความเสียหายต่อชีวิตและทรัพย์สิน ทำให้ต้องมีมาตรการการเฝ้าระวังตลอด การรั่วไหลของแก๊สทำให้น้ำใต้ดินบริเวณโดยรอบหลุมฝังกลบแทบทุกแห่งปนเปื้อน
แก๊สที่เกิดจากขยะนี้ ประมาณ 40-50% เป็นมีเทน ที่เหลือส่วนใหญ่เป็นคาร์บอนไดอ๊อกไซด์ นอกจากนี้ก็ยังมี ไนโตรเจนและอ๊อกซิเจน ไอน้ำ ไฮโดรเจนซัลไฟด์ และสิ่งปนเปื้อนอื่นๆที่เรียกว่า"สารประกอบที่ไม่ใช่มีเทน" เช่นปรอท ซึ่งมีสัดส่วนประมาณ 1% ของแก๊สทั้งหมด สารประกอบที่ไม่ใช่มีเทน มีทั้งหมด 49 ตัว รวมทั้งสารพิษเช่นเบนซีน โทลูอีน โคลโรฟอร์ม และคาร์บอนเตตระคลอไรด์ วิธีการจัดการกับแก๊สจากขยะก็คือเผาทิ้งทำลาย หรือนำไปต้มทำความร้อน หรือจ่ายให้เครื่องสันดาปภายในเพื่อผลิตไฟฟ้า หรือเปลี่ยนมีเทนให้เป็นเมททิลแอลกอฮอล์ หรือทำให้สะอาดแล้วส่งไปตามท่อไปให้อุตสาหกรรมอื่นหรือส่งเข้าไปในท่อส่งแก๊สธรรมชาติ 
ในสหรัฐ คาดว่าจะมีหลุมฝังกลบขยะกว่า 6000 หลุม ทำให้ผลิตเมเทนได้เป็นจำนวนมาก กว่า 600,000 ลูกบาศก์ฟุตต่อปี หลุมเหล่านี้ปล่อยมีเทนขึ้นอยู่บรรยากาศของโลกด้วยฝีมือมนุษย์มากที่สุด
การเฝ้าดู.
แก๊สบางชนิดจากขยะอันตราย จึงต้องมีการเฝ้าดูอย่างใกล้ชิด ตัวจับเปลวไฟก็สามารถนำมาวัดระดับปริมาณของมีเทนได้ การเฝ้าดูต้องทำที่ระดับผิวดินและต่ำกว่า หลุมฝังกลบขนาดใหญ่จำเป็นต้องมีระบบเก็บรวบรวมและควบคุมแก๊ส เพื่อที่ว่าอย่างน้อยต้องมีการเก็บและเผาทิ้ง
หน่วยงานด้านสิ่งแวดล้อมได้มีความพยายามที่จะจูงใจให้นำแก๊สที่ได้จากหลุมฝังกลบมาเปลี่ยนเป็นพลังงานให้มากขึ้น จุดประสงค์ก็เพื่อลดการปล่อยมีเทนขึ้นสู่ชั้นบรรยากาศ
การต่อต้าน.
แหล่งทิ้งขยะยังไม่ได้รับการยอมรับจากบุคคลในพื้นที่ เพราะจะทำให้กระทบกับสุขอนามัยของชาวบ้าน และขยะทีถูกนำมาทิ้ง ไม่ได้มาจากชุมชนของตัวเองเท่านั้น ขยะจากชุมชนใกล้เคียงก็จะมาทิ้งที่นั่นด้วยเพราะทุกชุมชนมีปัญหาอย่างเดียวกันหมด
ผลกระทบต่อสิ่งแวดล้อม.
แก็สที่เกิดจากหลุมฝังกลบ มีทั้งมีเทนและคาร์บอนไดอ๊อกไซด์ แก๊สทั้งสองอย่างนี้ ถ้าถูกปล่อยขึ้นสู่ชั้นบรรยากาศ จะทำให้เกิดภาวะโลกร้อน นักวิทยาศาสตร์อ้างว่ามีเทนมีผลกระทบมากกว่าคารืบอนไดอ๊อกไซด์ถึง 20 เท่า
สมภพ อมาตยกุล

ดร.สมภพ อมาตยกุล กรรมการในคณะกรรมการกำหนดเป้าหมายและนโยบายกำลังคนภาครัฐในรัฐบาล พลเอก ประยุทธ์ จันทร์โอชา ประธานคณะกรรมการรางวัลคุณภาพแห่งชาติ สถาบันเพิ่มผลผลิตแห่งชาติ กรรมการข้าราชการพลเรือน (ก.พ.) และเป็นอดีตรัฐมนตรีช่วยว่าการกระทรวงอุตสาหกรรม ในรัฐบาลพลเอกชวลิต ยงใจยุทธ
ประวัติ.
สมภพ อมาตยกุล เข้ารับการศึกษาระดับปริญญาตรีที่คณะพาณิชยศาสตร์และการบัญชี มหาวิทยาลัยธรรมศาสตร์ จนถึงชั้นปีที่ 3 จากนั้นจึงย้ายมาศึกษาที่คณะบริหารธุรกิจ มหาวิทยาลัยหอการค้าไทย International Management Certificate Columbia จากมหาวิทยาลัยนิวยอร์ก และได้รับปริญญาบริหารธุรกิจดุษฎีบัณฑิตกิตติมศักดิ์ จากสถาบันบัณฑิตพัฒนบริหารศาสตร์ ปริญญาพาณิชยศาสตรดุษฎีบัณฑิตกิตติมศักดิ์ จากมหาวิทยาลัยธรรมศาสตร์
เขาได้รับ General Management Certificate จากมหาวิทยาลัยแคลิฟอร์เนีย เบิร์กลีย์ ด้วย
การทำงาน.
สมภพ อมาตยกุล เป็นนักธุรกิจชาวไทย เคยเป็นกรรมการผู้จัดการบริษัท ไอบีเอ็ม (ประเทศไทย) จำกัด ต่อมาเขาเข้ามามีบทบาททางการเมือง โดยได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลพลเอกชวลิต ยงใจยุทธ และเขาได้รับแต่งตั้งเป็นคณะกรรมการข้าราชการพลเรือน (ก.พ.) เมื่อปี พ.ศ. 2557
สมภพ อมาตยกุล เป็นรองประธานหอการค้าแห่งประเทศไทย วาระปี พ.ศ. 2554-2556
วันที่ 1 มีนาคม 2559 สมภพ อมาตยกุล ได้รับแต่งตั้งเป็นกรรมการในคณะกรรมการกำหนดเป้าหมายและนโยบายกำลังคนภาครัฐในรัฐบาล พลเอก ประยุทธ์ จันทร์โอชา
สิทธิพงษ์ มะนาวหวาน

สิทธิพงษ์ มะนาวหวาน (18 กุมภาพันธ์ พ.ศ. 2525 –) เป็นอดีตนักฟุตบอลระดับอาชีพชาวไทย
ประวัติ.
สิทธิพงษ์ มะนาวหวาน ทำหน้าที่เป็นผู้รักษาประตูให้แก่สโมสรฟุตบอลราชนาวี เมื่อครั้งที่พบกับสโมสรฟุตบอลเมืองทอง-หนองจอก ยูไนเต็ด ในวันที่ 29 ตุลาคม พ.ศ. 2553 ในการแข่งขันไทยคม เอฟเอคัพ 2553
สิทธิพงษ์ทำหน้าที่เป็นผู้รักษาประตูให้แก่สโมสรฟุตบอลราชนาวี เมื่อครั้งที่พบกับสโมสรฟุตบอลเชียงราย ยูไนเต็ด วันที่ 25 กุมภาพันธ์ พ.ศ. 2554 ของการแข่งสปอนเซอร์ไทยพรีเมียร์ลีก ที่สนามสถาบันการพลศึกษา วิทยาเขตชลบุรี และในเดือนพฤศจิกายนของปีเดียวกันเมื่อครั้งที่พบกับสโมสรฟุตบอลบุรีรัมย์ ยูไนเต็ด ที่สนามกีฬาราชนาวี สัตหีบ กม.5 ของการแข่งไทยพรีเมียร์ลีก 2554 รวมถึงวันที่ 14 ธันวาคม เมื่อครั้งที่พบกับสโมสรฟุตบอลเมืองทอง-หนองจอก ยูไนเต็ด ที่ยามาฮ่า สเตเดียม โดยราชนาวีเป็นฝ่ายชนะที่ 3 ประตูต่อ 1
สิทธิพงษ์ทำหน้าที่เป็นผู้รักษาประตูให้แก่สโมสรฟุตบอลราชนาวี เมื่อครั้งที่พบกับสโมสรฟุตบอลจังหวัดสมุทรสงคราม ในวันที่ 14 มกราคม พ.ศ. 2555 ของการแข่งไทยพรีเมียร์ลีก 2555 ที่สนามกีฬาราชนาวี สัตหีบ กม.5 โดยเสมอกันที่ 1 ประตูต่อ 1 และเมื่อครั้งที่พบกับสโมสรฟุตบอลศรีราชา ซูซูกิ เอฟซี ในวันที่ 28 มกราคม ที่สนามซูซูกิ สเตเดี้ยม
จากนั้น สิทธิพงษ์ได้ทำหน้าที่เป็นผู้รักษาประตูให้แก่สโมสรฟุตบอลทีทีเอ็ม เชียงใหม่ เมื่อครั้งที่พบกับสโมสรฟุตบอลจังหวัดสมุทรสงคราม ของการแข่งไทยพรีเมียร์ลีก 2555 ที่สนามกีฬากลางจังหวัดสมุทรสงคราม และในเดือนกรกฎาคม เมื่อครั้งที่พบกับสโมสรฟุตบอลชลบุรี ที่สนามกีฬาสมโภชเชียงใหม่ 700 ปี รวมถึงในวันที่ 12 สิงหาคมปีเดียวกันนี้ เมื่อครั้งที่พบกับสโมสรฟุตบอลอาร์มี่ ยูไนเต็ด ที่สนามกีฬาสมโภชเชียงใหม่ 700 ปี ซึ่งสิทธิพงษ์สามารถทำการรักษาประตูได้หลายครั้ง และทั้งสองทีมเป็นฝ่ายเสมอกันที่ 2 ประตูต่อ 2 และในวันที่ 29 กันยายน เมื่อครั้งที่พบกับสโมสรฟุตบอลบางกอกกล๊าสที่ลีโอสเตเดียม โดยทั้งสองทีมเสมอกันที่ 2 ประตูต่อ 2 จากนั้น เขาทำหน้าที่รักษาประตูให้แก่สโมสรฟุตบอลราชนาวี เมื่อครั้งที่พบกับสโมสรฟุตบอลสิงห์ท่าเรือในการแข่งไทยลีกดิวิชั่น 1 ในเดือนเมษายน พ.ศ. 2556 ที่แพท สเตเดี้ยม
และในวันที่ 4 พฤษภาคม พ.ศ. 2556 สิทธิพงษ์ได้ทำหน้าที่เป็นผู้รักษาประตูให้แก่สโมสรฟุตบอลราชนาวี เมื่อครั้งที่พบกับสโมสรฟุตบอลจังหวัดกระบี่ โดยได้มีการให้คะแนนความสามารถของนักเตะทั้งสองทีม ที่ซึ่งเขาได้คะแนนที่ 5.5 คะแนน รวมถึงในวันที่ 26 พฤษภาคม เมื่อครั้งที่พบกับสโมสรฟุตบอลบางกอก เอฟซี ที่สนามกีฬาราชนาวี สัตหีบ กม.5 โดยทั้งสองทีมเป็นฝ่ายเสมอกันที่ 3 ประตูต่อ 3
ในฤดูกาล 2014 สิทธิพงษ์ได้ย้ายไปทำหน้าที่ให้แก่สโมสรฟุตบอล ปตท. ระยอง ด้วยสัญญายืมตัวจนจบเลก 2 และ ในฤดูกาล 2015 ย้ายไปทำหน้าที่ให้แก่สโมสรฟุตบอลขอนแก่น ยูไนเต็ด ในปัจุบัน
กีฬายูโดในกีฬาแห่งชาติครั้งที่ 41

"ยูโด"ในการแข่งขันกีฬาแห่งชาติ ครั้งที่ 41 เชียงใหม่เกมส์ 
ผลการแข่งขัน.
ประเภทชาย.
Nage-NO-Kata.
<templatestyles src="Col-begin/styles.css"/>
รุ่นไม่เกิน 55 กิโลกรัมชาย.
แข่งขันวันที่ 11 ธันวาคม 2555
รุ่นไม่เกิน 60 กิโลกรัมชาย.
แข่งขันวันที่ 11 ธันวาคม 2555
รุ่นไม่เกิน 66 กิโลกรัมชาย.
แข่งขันวันที่ 12 ธันวาคม 2555
รุ่นไม่เกิน 73 กิโลกรัมชาย.
แข่งขันวันที่ 12 ธันวาคม 2555
รุ่นไม่เกิน 81 กิโลกรัมชาย.
แข่งขันวันที่ 13 ธันวาคม 2555
รุ่นไม่เกิน 90 กิโลกรัมชาย.
แข่งขันวันที่ 13 ธันวาคม 2555
รุ่นไม่เกิน 100 กิโลกรัมชาย.
แข่งขันวันที่ 13 ธันวาคม 2555
รุ่น 100 กิโลกรัมขึ้นไปชาย.
แข่งขันวันที่ 14 ธันวาคม 2555
รุ่นไม่จำกัดน้ำหนักชาย.
แข่งขันวันที่ 14 ธันวาคม 2555
ประเภทหญิง.
รุ่นไม่เกิน 45 กิโลกรัมหญิง.
แข่งขันวันที่ 11 ธันวาคม 2555
รุ่นไม่เกิน 48 กิโลกรัมหญิง.
แข่งขันวันที่ 11 ธันวาคม 2555
รุ่นไม่เกิน 52 กิโลกรัมหญิง.
แข่งขันวันที่ 12 ธันวาคม 2555
รุ่นไม่เกิน 57 กิโลกรัมหญิง.
แข่งขันวันที่ 12 ธันวาคม 2555
รุ่นไม่เกิน 63 กิโลกรัมหญิง.
แข่งขันวันที่ 13 ธันวาคม 2555
รุ่นไม่เกิน 70 กิโลกรัมหญิง.
แข่งขันวันที่ 13 ธันวาคม 2555
รุ่นไม่เกิน 78 กิโลกรัมหญิง.
แข่งขันวันที่ 14 ธันวาคม 2555
รุ่น 78 กิโลกรัมขึ้นไปหญิง.
แข่งขันวันที่ 14 ธันวาคม 2555
รุ่นไม่จำกัดน้ำหนักหญิง.
แข่งขันวันที่ 14 ธันวาคม 2555
เซียน

ในลัทธิเต๋า เซียน  หมายถึงนักสิทธิ์ ผู้บรรลุถึงอมตภาพทางร่างกายและวิญญาณ นี่แตกต่างจากเทพเจ้า  ในลัทธิเต๋า
ลำดับชั้น.
คัมภีร์จงลฺหวี่ฉวนเต้าจี๋ (鐘呂傳道集) ซึ่งจงหลี ฉวน และลฺหวี่ ต้งปิน เซียนในกลุ่มแปดเซียนเป็นผู้ประพันธ์ขึ้น ได้จำแนกเซียนออกเป็น 5 ชั้น ได้แก่
กล้องจุลทรรศน์ของไฮเซินแบร์ค

กล้องจุลทรรศน์ของไฮเซินแบร์ค  เป็นกล้องจุลทรรศน์ในการทดลองทางความคิดของแวร์เนอร์ ไฮเซินแบร์ค ต่อมาการทดลองทางความคิดนี้นำไปสู่หลักความไม่แน่นอนของกลศาสตร์ควอนตัมซึ่งขัดกับหลักการพื้นฐานของทัศนศาสตร์ กล่าวคือการสังเกตสิ่งที่มีมวลมากในชีวิตประจำวันนั้นไม่ได้ส่งผลกระทบต่อพฤติกรรมของวัตถุที่ถูกสังเกตแต่อย่างใด แต่เมื่อพูดถึงวัตถุที่มีมวลน้อยอย่างเช่นอิเล็กตรอนแล้วเป็นไปไม่ได้ที่จะสังเกตพฤติกรรมของอิเล็กตรอนโดยไม่กระทบต่อพฤติกรรมของมันเอง เนื่องจากแสงมีโมเมนตัมแปรผันตามความถี่คองคลื่นแสง ดังนั้นวัตถุที่ถูกแสงตกกระทบจึงมีการเปลี่ยนแปลงโมเมนตัมหรือ "ถูกชน" ด้วยโฟตอนดังปรากฏการณ์คอมพ์ตัน นั่นคือยิ่งต้องการภาพของวัตถุชัดเจนเท่าไหร่ก็ต้องใช้แสงที่มีความถี่มากขึ้น และทำให้โฟตอนมีโมเมนตัมมากขึ้นก็จะรบกวนพฤติกรรมของวัตถุที่ถูกสังเกตมากขึ้นตามไปด้วย
ข้อเสนอของไฮเซินแบร์ค.
ข้อเสนอฉบับเต็มสามารถดูได้ที่นี่ (Heisenberg 1930) โดยสรุปได้ดังนี้ ไฮเซินแบร์คสมมติว่าอิเล็กตรอนเป็นอนุภาคปกติซึ่งจะถูกสังเกตโดยกล้องจุลทรรศ์ และกำลังเคลื่อนที่เป็นเส้นตรงไปในทิศทาง <math>x</math> ดังภาพประกอบจะเห็นว่าลำแสงสองลำผ่านเลนส์ของกล้องและเกิดโฟกัสที่อิเล็กตรอนและทำมุมกัน <math>\varepsilon</math> กำหนดให้ <math>\lambda</math> เป็นความยาวคลื่นของลำแสง ดังนั้นความสามารถในการแยกแยะวัตถุของกล้องจุลทรรศน์จะมีค่า
<math>\Delta x = \frac{\lambda}{\sin \varepsilon/2}.</math> 
การที่ผู้สังเกตได้รับภาพจากอิเล็กตรอน นั่นคือลำแสงไปตกกระทบอิเล็กตรอนแล้วสะท้อนกลับเข้ามาที่กล้องจุลทรรศน์แล้วผ่านเข้าสู่ตา แต่เรารู้ว่าโฟตอนมีโมเมนตัมมีค่าแปรผันตาม <math>h/\lambda</math> เมื่อ <math>h</math> เป็นค่าคงตัวของพลังค์ ดังนั้นการที่โฟตอนพุ่งชนทำให้อิเล็กตรอนย่อมทำให้เกิดแรงถีบขึ้น ภายหลังเรียกปรากฏการณ์คอมพ์ตัน แต่ขนาดของแรงถีบไม่สามารถทราบได้แน่ชัด และทิศทางที่กระเจิงไปของโฟตอนก็ไม่แน่นอน สุดท้ายจะได้ว่าอิเล็กตรอนมีโมเมนตัมในทิศทาง <math>x</math> คลาดเคลื่อนดังนี้
<math>\Delta p_x \approx \frac{h}{\lambda}\sin\varepsilon/2.</math> 
รวมความสัมพันธ์ของ <math>\Delta x</math> และ <math>\Delta p_x</math> จะได้ว่า
<math>\Delta x \Delta p_x \approx \left (\frac{\lambda}{\sin \varepsilon/2} \right) \left (\frac{h}{\lambda}\sin\varepsilon/2 \right) = h</math>, 
ซึ่งเป็นรูปใกล้เคียงกับหลักความไม่แน่นอนของไฮเซินแบร์ค
จุดทิศหลัก

จุดทิศหลัก หมายถึงทิศทางทางภูมิศาสตร์ไปยังตำแหน่งต่าง ๆ อาทิ ทิศเหนือ (น., N) ทิศตะวันออก (ต.อ., E) ทิศใต้ (ต., S) และทิศตะวันตก (ต.ต., W) ซึ่งเรียกโดยย่อว่า "ทิศทั้งสี่" หรือ "สี่ทิศ" โดยแนวทิศตะวันออก-ตะวันตก ทำมุมฉากกับแนวทิศเหนือ-ใต้ และทิศตะวันออกหมุนไปตามเข็มนาฬิกาจากทิศเหนือ และยังมี จุดทิศรอง คือทิศที่อยู่ระหว่างจุดทิศหลักเป็นแนวเฉียง 45 องศา อันได้แก่ ทิศตะวันออกเฉียงเหนือ (ต.อ.น., NE) ทิศตะวันออกเฉียงใต้ (ต.อ.ต., SE) ทิศตะวันตกเฉียงใต้ (ต.ต.ต., SW) และทิศตะวันตกเฉียงเหนือ (ต.ต.น., NW) ซึ่งเรียกโดยรวมว่า "ทิศทั้งแปด" หรือ "แปดทิศ" นอกจากนี้ยังสามารถมีทิศย่อย ๆ ลงไปอีกก็ได้
หากผู้สังเกตการณ์บนพื้นผิวโลกยืนตรงหันหน้าไปทางทิศเหนือ ด้านหลังของเขาจะเป็นทิศใต้ ด้านขวาก็จะเป็นทิศตะวันออก และด้านซ้ายก็จะเป็นทิศตะวันตก เครื่องมือกำหนดพิกัดต่าง ๆ บนโลก มักทำงานโดยมองหาทิศเหนือเป็นหลักก่อน ถึงแม้ว่าทิศอื่นก็สามารถใช้ได้เหมือนกันถ้าหากเชื่อถือได้
จุดทิศหลักในวัฒนธรรมต่าง ๆ.
ภูมิศาสตร์โบราณ กล่าวถึงทิศอย่างน้อยสองทิศ เป็นปฐม เช่น การบอกว่าสิ่งใดสิ่งหนึ่ง ดังประโยคที่ว่า "ปรากฏที่ทิศตรง และบ้างก็มีปรากฏอยู่ด้านทิศเฉียงด้วยหากมองลงมาจากภูเขา" เป็นต้น ส่วนใหญ่หมายถึงทิศทั้งสี่ เป็นทิศตรงในการดูภูมิแบบสี่ทิศ นอกกว่าสี่ทิศนี้ คือ "ทิศเฉียง" เชื่อว่า ทิศที่หมายถึงทิศทั้งแปด เป็นทิศตรงเช่นเดียวกัน เป็นการแบ่งจำนวนของทิศตรง
ทิศที่มีทิศเฉียงอีกสองประเภทคือ ทิศทั้งหกตามตำราทางพุทธศาสนา (ทิศทั้งสี่ รวมกับ ทิศเบื้องบน และทิศเบื้องล่าง) และทิศทั้งสิบตามตำราทางพุทธศาสนา (ทิศเหนือ ทิศใต้ ทิศตะวันออก ทิศตะวันตก ทิศตะวันออกเฉียงเหนือ ทิศตะวันออกเฉียงใต้ ทิศตะวันตกเฉียงเหนือ ทิศตะวันตกเฉียงใต้ ทิศเบื้องบน และทิศเบื้องล่าง) ทิศน้อยใหญ่ดังกล่าว เดิมที คงเรียกแต่ว่า เป็นทิศตรงหรือทิศเฉียงเท่านั้น กว่านั้นต่อมา จึงกำหนดชื่อ ซ้าย ขวา และแนวที่เป็นกำหนดนัดหมายต่อกันมากขึ้นตามลักษณะภูมิประเทศและดาราศาสตร์